cyanic-selkie/wikianc huggingface dataset:
Σούνιο Λεοντίδας
Οι κάτοικοι του Σουνίου
Στον δήμο περιλαμβανόταν επίσης η περιοχή των ορυχείων του Λαυρίου, Ιάκωβος Ρίζος Ραγκαβής, "Τα Ελληνικά, ήτοι περιγραφή γεωγραφική, ιστορική, αρχαιολογική και στατιστική της αρχαίας και νέας Ελλάδος. Συνταχθείσα υπό Ιακώβου Ρ. Ραγκαβή, εις τρεις τόμους. Ων ο Α' διαλαμβάνει την Στερεάν, Ανατολικήν και Δυτικήν Ελλάδα, ο Β' την Πελοπόννησον και ο Γ' τας νήσους τας τε ελευθέρας και μη, και τον πίνακα, και εκδοθείσα υπό Κωνσταντίνου Αντωνιάδου."... τόμοι 1-3, Εκ του τυπογραφείου Κ. Αντωνιάδου. Εν Αθήναις 1853-1854, Ta Hellenkika: etoi perigraphe, geographike, historike, archaiologike, kai statistike tes archaias kai neas Hellados, Iakobos R. Rankabes, Ek tou typ. K. Antoniadou, 1853, Τόμος 1, σελ. 164: [...] "Λαύριον, κείται πλησιέστατα του ακρωτηρίου Σουνίου προς δυσμάς και περιέχει τα δι' εκείνους τους καιρούς πλούσια και κατά πασαν την Ελλάδα μοναδικά μεταλλεία του αργύρου (3 = Παυσ. Αττ. κ. 1.) α και πραγματικώς δεν ησαν ευκαταφρόνητα, διότι εκ του καθαρού αυτών εισοδήματος διενέμοντο δέκα δραχμαί κατ' έτος εις έκαστον πολίτην των Αθηνών, και παρά τις εισβολές του Ξέρξου εξ αυτού του εισοδήματος κατεσκεύασαν εν ολίγω χρόνω στόλον εκ 200 τριήρεων (4 = Ηρόδοτ. β. 7, κ. 144.)• κατά τον Ξενοφώντα η εκ των μεταλλείων τούτων ετήσιος πρόσοδος ην 100 ταλάντων (5 = Ξενοφ. περί πόρων κ. 4.)• ώστε ήσαν αξιόλογα κατ' αρχάς τα αργύρεια ταύτα, αλλά βαθμηδόν ηλαττώθησαν και τέλος εξηντλήθησαν και επί του Στράβωνος ουδέ υπήρχον πλέον, και οι εργαζόμενοι αναχωνεύοντες την παλαιάν σκωρίαν, εύρισκον έτι εξ αυτής αποκαθαιρόμενον αργύριον (6 = Στραβ. β. 9, σ. 339.). Τα μεταλλεία ταύτα εξετείνοντο εξ αποστάσεως 2 μιλίων από της νοτίας παραλίας μέχρι του πρός βορράν Θορίκου. Εν τοις αργυρείοις τούτοις ειργάζοντο κατά την ακμην των Αθηνών 20,000 ανθρώπων (7 = Βοίκ, Πολιτ. Οικονομ. Αθην. σ. 12.)". [...] όπου υπήρχαν καμίνια και εργαστήρια, μερικά από τα οποία ήταν οχυρωμένα. Τα μεταλλεία αργύρου, στο Λαύριο, στα οποία την εποχή της ακμής τους εργάζονταν περίπου 20.000 άνθρωποι, με ετήσια παραγωγή σύμφωνα με τον Ξενοφώντα 100 ταλάντων (100 τάλαντα Χ 60 μνες Χ 100 δραχμές = 600.000 : 10 = 60.000 πολίτες), από την οποία παραγωγή διενέμοντο σε κάθε πολίτη της αρχαίας Αθήνας 10 δραχμές και τα οποία μεταλλεία συνέβαλαν σημαντικά στην ευημερία του τόπου, η οποία έγινε παροιμιώδης. Ωστόσο, τον πρώτο αιώνα π.Χ., η περιοχή ήταν σε υποβαθμισμένη κατάσταση.
Φρούριο του Σουνίου
Σύμφωνα με παλαιότερους ερευνητές το Σούνιο, λόγω του ισχυρού οχυρού του, ήταν η πρωτεύουσα, ως ακρόπολη, ολόκληρης της ανατολικής έκτασης της Παραλίας.
Η εξέλιξη ως τους σύγχρονους οικισμούς του Σουνίου
Η κατοίκηση της περιοχής του Σουνίου συνεχίστηκε και στα χρόνια που ακολούθησαν την κλασική εποχή. Την αδιάσπαστη συνέχεια της κατοίκησης στην περιοχή έως σήμερα επιβεβαιώνουν, διάφορα σωζόμενα κατάλοιπα.
Προσωπικότητες από το Σούνιο
Υπήρξαν διάφοροι γνωστοί πολίτες από τον δήμο του Σουνίου, όπως ο στρατηγός Βάκχιος ο Σουνιεύς, ο Γνιφωνίδης ο Σουνιεύς, ο βουλευτής Γοργίας ο Σουνιεύς γιος του Ηρακλείδου, ο Δάμων ο Σουνιεύς γιος του Σίμου, ο βουλευτής Δημοσθένης ο Σουνιεύς γιος του Δημοσθένους, ο βουλευτής Διονυσίφιλος ο Σουνιεύς γιος του Θουγείτωνος, ο Διοφάνης ο Σουνιεύς γιος του Διοπείθους κ.α. Από τους πλέον γνωστούς, οι οποίοι είχαν κάποιου είδους σχέση με το δήμο ή την περιοχή του ήταν επίσης οι:
Πηγές – βιβλιογραφία
Πρωτογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Βάλντας Άνταμκους
Ο Βάλντας Αντάμκους (Valdas Adamkus, 3 Νοεμβρίου 1926 - ...) είναι Λιθουανός πολιτικός, πρόεδρος της χώρας του δύο φορές (1998-2003, 2004-2009).
Καριέρα
Γεννήθηκε στις 3 Νοεμβρίου 1926. Στα νιάτα του ήταν αθλητής. Το 1948, κέρδισε χρυσό και αργυρό μετάλλιο στο στίβο στους αποκαλούμενους Ολυμπιακούς Αγώνες των Υπόδουλων Εθνών. Σπούδασε στη Γερμανία, στην οποία είχε καταφύγει με την οικογένειά του το 1944, και εγκαταστάθηκε στις ΗΠΑ το 1949. Εργάστηκε στις στρατιωτικές υπηρεσίες πληροφοριών των ΗΠΑ και ανέλαβε θέση περιφερειακού διευθυντή του United States Environmental Protection Agency το 1981. Μετά τη συνταξιοδότησή του επέστρεψε στη Λιθουανία. Είναι παντρεμένος με την Alma Adamkiene.
Στις προεδρικές εκλογές του 2003 ηττήθηκε από τον Rolandas Paksas, ο οποίος καθαιρέθηκε με απόφαση του Κοινοβουλίου, το 2004. Λίγο αργότερα, ο Αντάμκους εξελέγη Πρόεδρος. Στον α΄ γύρο, στις 13 Ιουνίου 2004) ο Άνταμκους εξασφάλισε το  30% των ψήφων και επανεξελέγη στο β΄ γύρο, στις 27 Ιουνίου 2004, με περίπου 52%. Στις 12 Ιουλίου 2004 ορκίστηκε Πρόεδρος της Λιθουανίας. Τον διαδέχθηκε το 2009 η Ντάλια Γκριμπαουσκάιτε.
Εξωτερικοί σύνδεσμοι
Κατηγορία:Πρόεδροι της Λιθουανίας
Κόκκινη Πυραμίδα
Η Κόκκινη Πυραμίδα, επίσης γνωστή και ως Βόρεια Πυραμίδα, είναι η μεγαλύτερη από τις τρεις κύριες πυραμίδες στη νεκρόπολη του Νταχσούρ. Έχοντας πάρει το όνομά της από την κόκκινη απόχρωση που έχουν οι πέτρες τις, η πυραμίδα είναι η τρίτη μεγαλύτερη στην Αίγυπτο μετά την Πυραμίδα του Χέοπα και την Πυραμίδα του Χεφρήνου στην Γκίζα. Όταν κατασκευάστηκε, ήταν το ψηλότερο κτήριο του κόσμου. Επίσης, θεωρείται ότι είναι η πρώτη πετυχημένη προσπάθεια στον κόσμο κατασκευής "πραγματικής" πυραμίδας, δηλαδή μίας που με ίσιες πλευρές (και όχι βαθμιδωτή ή ρομβοειδής). Οι ντόπιοι αποκαλούν την πυραμίδα el-haram el-watwat, που σημαίνει Πυραμίδα Νυχτερίδα.
Η Κόκκινη Πυραμίδα δεν είχε πάντα αυτό το χρώμα. Ήταν καλυμμένη με άσπρο ασβεστόλιθο της Τούρα, από την οποία επικάλυψη σήμερα υπάρχει μόνο ένα μέρος της στη γωνία της πυραμίδας. Κατά την περίοδο του Μεσαίωνα ο άσπρος ασβεστόλιθος αφαιρέθηκε για να χρησιμοποιηθεί σε κτήρια στο Κάιρο, αποκαλύπτοντας από κάτω τον κοκκινωπό ψαμμόλιθο.
Ιστορία
Η πυραμίδα ήταν η τρίτη που χτίστηκε από τον Φαραώ του Αρχαίου βασιλείου Σνεφρού, και βρίσκεται περίπου ένα χιλιόμετρο βόρεια της Ρομβοειδούς Πυραμίδας. Χτίστηκε με την ίδια κλίση 43 μοιρών του δεύτερου μισού της Ρομβοειδούς Πυραμίδας, κάτι που της δίνει μια εικόνα πιο κοντής και εκτεταμένης, σε σχέση με πυραμίδες αντίστοιχου μεγέθους. Η κατασκευή πιστεύεται ότι άρχισε κατά το 13ο έτος της βασιλείας του Σνεφρού. Οι αιγυπτιολόγοι διαφωνούν για το πόσο καιρός χρειάστηκε για την ολοκλήρωση του έργου. Με βάση σημάδια σε διάφορα σημεία από την εξόρυξη της πέτρας, ο Rainer Stadelmann εκτιμά ότι χρειάστηκαν περίπου 17 χρόνια, ενώ ο αιγυπτιολόγος John Romer, βασισμένος στα ίδια στοιχεία εκτιμά ότι χρειάστηκε μόνο 10 χρόνια και 7 μήνες.
Οι αρχαιολόγοι υποθέτουν ότι ο σχεδιασμός της πυραμίδας ήταν αποτέλεσμα των προβλημάτων που εμφανίστηκαν στις δύο προηγούμενες πυραμίδες που έχτισε ο Σνεφρού. Η πρώτη στο Μεϊντούμ κατέρρευσε ήδη από την αρχαιότητα, ενώ για τη δεύτερη, τη Ρομβοειδή, χρειάστηκε να γίνει αλλαγή της κλίσης από 54 σε 43 μοίρες κατά τη διάρκεια της κατασκευής.
Κάποιοι αρχαιολόγοι τώρα πιστεύουν ότι η πυραμίδα στο Μεϊντούμ ήταν η πρώτη προσπάθεια να χτιστεί πυραμίδα με ίσιες πλευρές, και κατέρρευσε ενώ ήδη χριζόταν η Ρομβοειδής πυραμίδα, στην οποία επίσης παρουσιάστηκαν προβλήματα, όπως δείχνουν οι μεγάλοι ξύλινοι δοκοί που τοποθετήθηκαν για να στηρίξουν τους θαλάμους. Το αποτέλεσμα όλων αυτών ήταν να αλλάξουν την κλίση, και να αρχίσει η κατασκευή της Κόκκινης πυραμίδας, στην κλίση που επέτρεπε την σταθερότητα του οικοδομήματος και την αποτροπή κατάρρευσής.
Σύγχρονη εποχή
Η Κόκκινη πυραμίδα έχει ύψος 104 μέτρα και πλάτος πλευράς 220 μέτρα. Ένα σπάνιο πυραμίδιό βρέθηκε κοντά στην πυραμίδα και ανακατασκευάστηκε, και σήμερα εκτίθεται στο Νταχσούρ. Όμως, δεν είναι ξεκάθαρο αν χρησιμοποιήθηκε ποτέ ή αν προοριζόταν για την πυραμίδα, καθώς η γωνία κλίσης του διαφέρει από αυτήν της πυραμίδας.
Η Κόκκινη και η Ρομβοειδής πυραμίδα ήταν για πολλά χρόνια κλειστές για το κοινό, λόγω των στρατοπέδων στην περιοχή. Σήμερα είναι συνήθως ανοιχτές στο κοινό, ενώ έχει εγκατασταθεί και σύστημα εξαερισμού των θαλάμων.
Οι επισκέπτες ανεβαίνουν σκαλιά σκαμμένα ή φτιαγμένα στις πέτρες της πυραμίδας προς μία είσοδο στη βόρεια πλευρά. Ένα πέρασμα 0.91 ύψος και 1.2 μέτρα πλάτος, κατεβαίνει με κλίση 27 μοίρες για 61 μέτρα οδηγώντας σε ένα θάλαμο, η βαθμιδωτή από πλάκες πέτρας οροφή του οποίου είναι 12 μέτρα. Στην νότια πλευρά του θαλάμου, ένα άλλο οριζόντιο πέρασμα με δυτικό προσανατολισμό οδηγεί σε έναν δεύτερο θάλαμο. Αυτό το πέρασμα μάλλον κάποτε ήταν κλειστό, ενώ η κλίση είχε σκοπό να μπερδέψει τους επίδοξους τυμβωρύχους.
Ο δεύτερος θάλαμος είναι παρόμοιος με τον πρώτο, και βρίσκεται ακριβώς από κάτω από την κορυφή της πυραμίδας. Ψηλά στον νότιο τοίχο του θαλάμου βρίσκεται μια είσοδος, που σήμερα έχει πρόσβαση από ξύλινη σκάλα που κατασκευάστηκε για την ευκολία των τουριστών. Αυτή οδηγεί σε τρίτο και τελευταίο θάλαμο, με οροφή όπως ο πρώτος, και με ύψος 15 μέτρα. Οι πρώτοι δύο θάλαμοι έχουν προσανατολισμό στον άξονα βόρια-νότια, αλλά ο άξονας αυτού του θαλάμου είναι ανατολικά-δυτικά. Επίσης, αντίθετα με τους δύο πρώτους θαλάμους, οι οποίοι έχουν ισιωμένο πάτωμα στο επίπεδο των περασμάτων, το πάτωμα του θαλάμου είναι τραχύ και κάτω από το επίπεδο του περάσματος. Πιστεύεται ότι αυτό ήταν έργο των τυμβωρύχων, οι οποίοι έσκαψαν το πάτωμα στην αναζήτηση θησαυρού, σ’ αυτό που εικάζεται ότι ήταν ο ταφικός θάλαμος.
Εξωτερικοί σύνδεσμοι
Κατηγορία:Αρχαίες αιγυπτιακές πυραμίδες
Αυρήλιος Αχιλλεύς
Ο Αυρήλιος Αχιλλεύς, λατιν.: Aurelius Achilleus, (άκμασε 297–298) ήταν επαναστάτης κατά τού Ρωμαίου αυτοκράτορα Διοκλητιανού στην Αίγυπτο το 297 μ.Χ.
Όλες οι λογοτεχνικές πηγές αναφέρουν τον Αχιλλέα ως αυτοκρατορικό διεκδικητή και αρχηγό της εξέγερσης, αλλά νομισματικά και παπυρολογικά στοιχεία αποδίδουν αυτόν τον ρόλο στον Δομίτιο Δομιτιανό. Αντίθετα, οι αιγυπτιακές πάπυροι πιστοποιούν τον Αχιλλέα ως διορθωτή (corrector) υπό τον Δομιτιανό. Φαίνεται ότι κατάφερε να ηγηθεί της εξέγερσης μετά το τέλος τού Δομιτιανού τον Δεκέμβριο του 297.
Ο Αυ. Αχιλλέας συνελήφθη μετά από καιρό από τον Διοκλητιανό, μετά από πολιορκία οκτώ μηνών στην Αλεξάνδρεια και θανατώθηκε το 298.
Ειδικό ερασιτεχνικό πρωτάθλημα ποδοσφαίρου 2016
Το Πρωτάθλημα Πρωταθλητριών ΕΠΣ 2016 ήταν η 23η διοργάνωση του ειδικού ερασιτεχνικού πρωταθλήματος ποδοσφαίρου με σκοπό τον καθορισμό των ομάδων για 28 θέσεις στη Γ΄ Εθνική ερασιτεχνική κατηγορία της επόμενης περιόδου. Έπειτα από την ολοκλήρωση της κανονικής περιόδου 2015-16 στα τοπικά πρωταθλήματα των Ενώσεων Ποδοσφαιρικών Σωματείων (ΕΠΣ), οι πρωταθλήτριες και δευτεραθλήτριες ομάδες έλαβαν το δικαίωμα συμμετοχής στο πρωτάθλημα, με διοργανώτρια αρχή την Ελληνική Ποδοσφαιρική Ομοσπονδία (ΕΠΟ).
Διοργάνωση
Η διοργάνωση διεξήχθη με συμμετοχή 56 ομάδων πρωταθλητών/συμπρωταθλητών/δευτεραθλητών των τοπικών ΕΠΣ χωρισμένων σε 14 ομίλους, από 4 ομάδες ο καθένας. Σύμφωνα με την προκήρυξη της ΕΠΟ, στη Γ΄ Εθνική της περιόδου 2016-17 προβιβάστηκαν οι δυο πρώτες ομάδες από κάθε όμιλο, συνολικά δηλαδή 28 σύλλογοι. Στη Γ΄ Εθνική προβιβάζεται και η νικήτρια του Κυπέλλου Ερασιτεχνών 2015–16, η οποία δε θα συμμετέχει στο Πρωτάθλημα Πρωταθλητριών ΕΠΣ, αν τυχόν έχει το δικαίωμα, και ο αντίστοιχος όμιλος θα αποτελείται από τις 3 υπόλοιπες ομάδες. Το πρωτάθλημα ξεκίνησε την Κυριακή 15 Μαΐου του 2016 και ολοκληρώθηκε την Κυριακή 5 Ιουνίου του 2016.
Συμμετοχές
Οι ενώσεις ποδοσφαιρικών σωματείων χωρίζονται σε δεκατέσσερις ομίλους. Κάθε ομάδα μετέχει στον όμιλο στον οποίο βρίσκεται η ένωση στην οποία ανήκει. Ο καταρτισμός των ομίλων γίνεται με γεωγραφικά κριτήρια. Στις 13 Ιανουαρίου 2016 έγινε η οριστικοποίηση των ομίλων με ταυτόχρονη κλήρωση για τον "όμιλο Αιγαίου", τον 10ο όμιλο που συμμετέχουν οι πρωταθλητές των 4 από τις 5 ΕΠΣ των νησιών του Αιγαίου. Ανά 2 περίοδους μία ΕΠΣ θα μετακινείται στον 11ο όμιλο. Έτσι σε σχέση με το πρωτάθλημα του 2015 είχαμε τη «ανταλλαγή» ΕΠΣ Σάμου και ΕΠΣ Δωδεκανήσου στον 11ο και 10ο όμιλο αντίστοιχα.
Ομάδες που ανήλθαν στη Γ΄ Εθνική
Την άνοδο στη Γ' Εθνική 2016–17 κέρδισαν οι:
Όμιλοι
Η κλήρωση των αγώνων έγινε στις 31 Μαρτίου 2016
9ος Όμιλος
Ο αγώνας Αιγάλεω - Προοδευτική στο Δημοτικό Γήπεδο Αιγάλεω της 4ης αγωνιστικής διακόπηκε στο πρώτο ημίχρονο λόγω επεισοδίων των οπαδών των γηπεδούχων, με το σκορ να είναι 0-1 υπέρ της Προοδευτικής. Το Αιγάλεω τιμωρήθηκε, χάνοντας τον αγώνα με 0-3 και του επιβλήθηκε ποινή αφαίρεσης 3 βαθμών από το εκείνο και 2 βαθμών από το επόμενο πρωτάθλημα.
10ος Όμιλος
1 Η ομάδα Αίγειρος Μυστεγνών παραιτήθηκε του αγώνα της 4ης αγωνιστικής στην έδρα του Πανθηραϊκού. Έχασε τον αγώνα 3-0 και επιβλήθηκε ποινή αφαίρεσης 2 βαθμών
Υπέρθυρο
μικρογραφία|225x225εσ| Δομικό υπέρθυρο μικρογραφία|225x225εσ| Υπέρθυρο πάνω από μια πόρτα στο Παρίσι Το υπέρθυρο (επίσης ανώφλι ή πρέκι) είναι δομική οριζόντια κατασκευή που εκτείνεται στο χώρο ή πάνω από το άνοιγμα ανάμεσα σε δύο κάθετα στηρίγματα. Μπορεί να είναι διακοσμητικό αρχιτεκτονικό στοιχείο ή συνδυασμένο διακοσμητικό και δομικό στοιχείο. Βρίσκεται συχνά πάνω από πύλες, πόρτες, παράθυρα και τζάκια. Στην περίπτωση των παραθύρων, το κάτω εύρος αναφέρεται ως περβάζι, αλλά, σε αντίθεση με ένα υπέρθυρο, δεν φέρει φορτίο για να διασφαλιστεί η ακεραιότητα του τοίχου. Τα σύγχρονα υπέρθυρα κατασκευάζονται με χρήση προεντεταμένου σκυροδέματος. Αυτά τα υπέρθυρα από προεντεταμένο σκυρόδεμα συσκευάζονται μαζί με τμήματα σκυροδέματος.
Δομικές χρήσεις
Στην παγκόσμια αρχιτεκτονική των διαφόρων εποχών και πολλών πολιτισμών, ένα υπέρθυρο υπήρξε στοιχείο της κατασκευής στήλων και δοκών. Πολλά διαφορετικά δομικά υλικά έχουν χρησιμοποιηθεί για υπέρθυρα.
Στην κλασική δυτική αρχιτεκτονική και μεθόδους κατασκευής, σύμφωνα με τον ορισμό Merriam-Webster, ένα υπέρθυρο είναι ένα φέρον μέλος και τοποθετείται πάνω από μια είσοδο. Το υπέρθυρο που ονομάζεται επιστύλιο, είναι δομικό στοιχείο που στηρίζεται συνήθως σε πέτρινους κίονες ή πεσσούς, πάνω από μια πύλη ή μια είσοδο. Ένα παράδειγμα από την πολιτιστική περίοδο της Μυκηναϊκής Ελλάδας (περίπου 1600 - 1100 π.Χ.) είναι ο Τάφος του Ατρέα στις Μυκήνες. Ζυγίζει 120 τόνους, με διαστάσεις κατά προσέγγιση 8,3 × 5,2 × 1,2 μέτρα, ένα από τα μεγαλύτερα στον κόσμο.
Ένα υπέρθυρο μπορεί να στηρίζει την καμινάδα πάνω από το τζάκι ή να εκτείνεται πάνω από ένα μονοπάτι, σχηματίζοντας μια πέτρινη γέφυρα. μικρογραφία|225x225εσ| Διακοσμητικό σκαλιστό ανώφλι πάνω από την είσοδο του Μανταπά του ναού Τσενακεσάβα, στην αρχιτεκτονική παράδοση της νότιας Ινδίας
Διακοσμητικές χρήσεις
Η χρήση της μορφής υπέρθυρου ως διακοσμητικού αρχιτεκτονικού στοιχείου πάνω από πύλες, χωρίς δομική λειτουργία, έχει χρησιμοποιηθεί στις αρχιτεκτονικές παραδόσεις και ρυθμούς των περισσότερων πολιτισμών κατά τη διάρκεια των αιώνων.
Παραδείγματα της διακοσμητικής χρήσης του υπέρθυρου είναι στις αίθουσες με τα υποστυλία στην αρχαία Αίγυπτο και στην ινδική αρχιτεκτονική των βουδιστικών ναών σε σπηλιές. Προγενέστεροι προϊστορικοί και επακόλουθοι ινδικοί βουδιστικοί ναοί ήταν ξύλινα κτίρια με δομικά φέροντα ξύλινα υπέρθυρα. Οι λαξευτοί σε πέτρα ναοί ήταν πιο ανθεκτικοί και τα μη φέροντα σκαλιστά πέτρινα υπέρθυρα επιτρέπουν δημιουργικές διακοσμητικές χρήσεις κλασικών βουδιστικών στοιχείων. Οι ειδικευμένοι τεχνίτες μπόρεσαν να προσομοιώσουν την εμφάνιση του ξύλου, μιμούμενοι τις αποχρώσεις μιας ξύλινης δομής και του κόκκου ξύλου στη λάξευση σπηλαιωδών ναών σε μονολιθικό βράχο. Σε ανεξάρτητα παραδείγματα κτιρίων της Ινδίας, η αρχιτεκτονική παράδοση Χοϊσάλα μεταξύ του 11ου και του 14ου αιώνα παρήγαγε πολλά περίτεχνα σκαλισμένα μη δομικά πέτρινα υπέρθυρα στην περιοχή του Νότιου οροπεδίου Ντέκκαν της νότιας Ινδίας. Η εποχή της Αυτοκρατορίας Χοϋσάλα ήταν μια σημαντική περίοδος στην ανάπτυξη της τέχνης και της αρχιτεκτονικής στον πολιτισμό Κανάντιγκαν της Νότιας Ινδίας. Μνημονεύεται σήμερα κυρίως για τα μαντάπα, τους υπέρθυρους ναούς των Ινδουιστών και άλλα αρχιτεκτονικά στοιχεία, όπως στο ναό Τσενακεσάβα.
Ο πολιτισμός των Μάγια στην Αμερική ήταν γνωστός για την εκλεπτυσμένη τέχνη και τη μνημειακή αρχιτεκτονική του. Η πόλη των Μάγια Γιαστσιλάν, στον ποταμό Ουσουμασίντα στο σημερινό νότιο Μεξικό, ειδικεύεται στην λιθοτεχνία των διακοσμητικών στοιχείων σε φέροντα πέτρινα υπέρθυρα. Τα πρώτα σκαλιστά υπέρθυρα δημιουργήθηκαν το 723 μ.Χ. Στον αρχαιολογικό χώρο Γιαστσιλάν υπάρχουν πενήντα οκτώ υπέρθυρα με διακοσμητικά τμήματα πάνω από πόρτες μεγάλων κατασκευών. Ανάμεσα στα καλύτερα γλυπτά των Μάγια συγκαταλέγονται τα τρία υπέρθυρα πόρτας που παρουσιάζουν αφηγηματικές σκηνές μιας βασίλισσας που γιορτάζει το χρίσμα του βασιλιά από έναν θεό.
Παραπομπές
Κατηγορία:Πόρτες Κατηγορία:Αρχιτεκτονικά στοιχεία κτιρίων
Καραύσιος Β΄
Ο Καραύσιος Β΄, λατιν.: Carausius II, είναι το όνομα, που έδωσαν οι ιστορικοί σε έναν πιθανό αυτοκρατορικό σφετεριστή στη Ρωμαϊκή Βρετανία μεταξύ των ετών 354 και 358. Κατά τη διάρκεια αυτής της περιόδου εμφανίζονται νομίσματα, που φέρουν το όνομα, που είναι το ίδιο με έναν παλαιότερο Βρετανό σφετεριστή αυτοκράτορα, τον Καραύσιο Α΄.
Κατηγορία:Ρωμαίοι σφετεριστές
Μανώλης Γλέζος
Ο Μανώλης Γλέζος (Απείρανθος Νάξου, 9 Σεπτεμβρίου 1922 – Αθήνα, 30 Μαρτίου 2020) ήταν Έλληνας πολιτικός της Αριστεράς, ήρωας της Εθνικής Αντίστασης, δημοσιογράφος και συγγραφέας. Μαζί με τον Λάκη Σάντα υπήρξε συμπρωταγωνιστής σε μία από τις πρώτες αντιστασιακές ενέργειες στην κατεχόμενη Ελλάδα και ευρύτερα στην κατεχόμενη από τον Άξονα Ευρώπη κατά τον Δεύτερο Παγκόσμιο Πόλεμο, όταν τη νύχτα της 30ής προς 31η Μαΐου του 1941 κατέβασαν τη σημαία της Ναζιστικής Γερμανίας από τον ιστό του βράχου της Ακρόπολης, στην Αθήνα.
Υπήρξε επί δεκαετίες ενεργός στα πολιτικά πράγματα και μέλος του ελληνικού κοινοβουλίου. Μεταξύ άλλων, ασχολήθηκε επισταμένα με το ζήτημα των γερμανικών οφειλών προς την Ελλάδα από την περίοδο του Δευτέρου Παγκοσμίου Πολέμου. Υπήρξε βουλευτής και πρόεδρος της Ενιαίας Δημοκρατικής Αριστεράς (ΕΔΑ) και αργότερα βουλευτής και ευρωβουλευτής του ΠΑΣΟΚ, βουλευτής του Συνασπισμού της Αριστεράς, των Κινημάτων και της Οικολογίας (ΣΥΝ) και του ΣΥΡΙΖΑ.
Κωστής Πετράκης
Ο Κωστής  ή Κώστας Πετράκης (Απεσωκάρι, 1911 - 5 Μαρτίου 1989) ήταν Έλληνας υπολοχαγός και αντιστασιακός κατά το Β' Παγκόσμιο Πόλεμο.
Μανώλης Γλέζος
Από το 2014 έως το 2015 διετέλεσε ευρωβουλευτής του ΣΥΡΙΖΑ, ερχόμενος πρώτος σε ψήφους σε όλη τη χώρα στις Ευρωεκλογές του Μαΐου του 2014. Ήταν επίσης επικεφαλής του ψηφοδελτίου επικρατείας της ΛΑ.Ε. στις βουλευτικές εκλογές του Σεπτέμβρη του 2015, χωρίς όμως να καταφέρει να εκλεγεί.
Κωστής Πετράκης
Αντίσταση
Ο Πετράκης πολέμησε και τραυματίστηκε στον Ελληνοϊταλικό πόλεμο. Μετά την κατάληψη της Ελλάδας από τις δυνάμεις του Άξονα την άνοιξη του 1941, διέφυγε μέσω Τουρκίας στην υπό Βρετανικό έλεγχο Μέση Ανατολή. Εκεί κατετάγη στον εξόριστο ελληνικό στρατό, στις τάξεις του οποίου πολέμησε γενναία.
Τον Ιούνιο του 1942, συμμετείχε σε επιδρομή κομάντο στο αεροδρόμιο του Ηρακλείου Κρήτης που βρισκόταν υπό Γερμανική κατοχή. Η ομάδα των κομάντο ήταν υπό τις διαταγές του Βρετανού George Jellicoe και, εκτός από τον Πετράκη, περιλάμβανε τέσσερα μέλη των Ελεύθερων Γάλλων (Georges Bergé, Jacques Mouhot, Pierre Léostic, και Jack Sibard). Η επιδρομή ήταν επιτυχής και είχε ως αποτέλεσμα την καταστροφή περίπου 20 γερμανικών αεροσκαφών. Ωστόσο, στο δρόμο προς τη νότια Κρήτη για τη διαφυγή στην Αίγυπτο, η ομάδα έπεσε σε ενέδρα. Ο Pierre Léostic σκοτώθηκε και οι άλλοι τρεις Γάλλοι συνελήφθησαν. Ο Πετράκης και ο Jellicoe κατάφεραν να ξεφύγουν.
Μανώλης Γλέζος
Την τελευταία πενταετία της ζωής του πήρε σαφή θέση υπέρ του όχι στο δημοψήφισμα του 2015, και κατά της Συμφωνίας των Πρεσπών του 2018.
Κωστής Πετράκης
Μεταπολεμικά
Λόγω των αριστερών του πεποιθήσεων, ο Πετράκης διώχθηκε μετά το τέλος του υπολέμου και αναγκάστηκε να περάσει πάνω από 17 χρόνια στην εξορία. Για να τιμήσει τη μνήμη του Pierre Léostic, βάφτισε τον γιο του με το όνομά του.
Εξωτερικοί σύνδεσμοι
Συνέντευξη του Κ. Πετράκη:.
Κατηγορία:Έλληνες αντιστασιακοί
Μανώλης Γλέζος
Γέννηση και σπουδές
Γεννήθηκε στις 9 Σεπτεμβρίου 1922 στο χωριό Απείρανθος Νάξου, γιος της Μάχης Ναυπλιώτου (1894–1967) και του Νίκου Γλέζου (1892–1924). Η οικογένεια Γλέζου έχει απώτερη καταγωγή από τους Κομητάδες Σφακίων Κρήτης. Το 1935 μετοίκησε στην Αθήνα μαζί με την οικογένειά του, όπου και τελείωσε το Γυμνάσιο όπως και ο αδερφός του Νίκος Γλέζος (εκτελέστηκε από τους Ναζί στις 10 Μαΐου 1944). Κατά τη διάρκεια της φοίτησής του στο Γυμνάσιο, στην Αθήνα, εργάστηκε και ως υπάλληλος φαρμακείου. Το 1939 δημιούργησε μια αντιφασιστική ομάδα νεολαίας ενάντια στην ιταλική κατοχή της Δωδεκανήσου και τη δικτατορία του Ιωάννη Μεταξά. Το 1940 πέτυχε στην Ανωτάτη Σχολή Οικονομικών και Εμπορικών Επιστημών.
Συμμετοχή στην Εθνική Αντίσταση
Στην αρχή του Β΄ Παγκοσμίου Πολέμου, ζήτησε να ενταχθεί στον Ελληνικό Στρατό στο αλβανικό μέτωπο, αλλά απορρίφθηκε επειδή ήταν μικρότερος από την ηλικία στράτευσης. Αντ' αυτού, εργάστηκε ως εθελοντής για το Ελληνικό Υπουργείο Οικονομικών και από το 1941 άρχισε να σπουδάζει στην ΑΣΟΕΕ. Κατά τη διάρκεια της Κατοχής εργάσθηκε στον Δήμο της Αθήνας και στον Ελληνικό Ερυθρό Σταυρό, ενώ παράλληλα συμμετείχε ενεργά στην Αντίσταση, μέσα από τις απελευθερωτικές οργανώσεις των νέων (ΟΚΝΕ, ΕΑΜ ΝΕΩΝ και ΕΠΟΝ) με αποτέλεσμα να υποστεί πολλές διώξεις και φυλακίσεις. Τη νύκτα της 30ής Μαΐου, ξημερώνοντας η 31η Μαΐου του 1941, αυτός και ο Απόστολος Σάντας αφαίρεσαν τη γερμανική πολεμική σημαία του Γ΄ Ράιχ, που κυμάτιζε σε ιστό στην Ακρόπολη Αθηνών, κυριολεκτικά κάτω από τα μάτια της εκεί φρουράς.
Την 1η Ιουνίου οι γερμανικές Αρχές Κατοχής εξέδωσαν ανακοίνωση η οποία πληροφορούσε ότι «υπεξηρέθη η επί της Ακροπόλεως κυματίζουσα γερμανική πολεμική σημαία παρ' αγνώστων δραστών» και επέβαλε στους καταζητούμενους δράστες την ποινή του θανάτου, ενώ στον ελληνικό Τύπο συνεργάτες των Γερμανών κατήγγειλαν την αντικατοχική ενέργεια. Το τολμηρό εκείνο εγχείρημα προκάλεσε κύμα ενθουσιασμού τόσο στην Ελλάδα όσο και στο εξωτερικό που μεταδόθηκε η είδηση. Η πράξη τους ενέπνευσε τους Έλληνες που αντιστέκονταν ενάντια στον κατακτητή και καθιέρωσε και τους δύο ως σύμβολα αντίστασης κατά της χιτλερικής κατοχής. Μάλιστα ο Γάλλος στρατηγός Ντε Γκωλ χαρακτήρισε τον Μανώλη Γλέζο ως «πρώτο παρτιζάνο της Ευρώπης». Το ναζιστικό καθεστώς αποκρίθηκε με την καταδίκη του Γλέζου και του Σάντα ερήμην σε θάνατο. Έτσι ξεκίνησε μια εκτεταμένη αναζήτηση και τελικά, σχεδόν ένα χρόνο μετά, στις 24 Μαρτίου του 1942, ο Μανώλης Γλέζος και ο συνεργός του συνελήφθησαν από γερμανικό κλιμάκιο και φυλακίσθηκαν στις φυλακές Αβέρωφ. Εκεί, ο Γλέζος υπέστη βασανιστήρια και προσβλήθηκε από φυματίωση βαριάς μορφής, οπότε και αφέθηκε ελεύθερος.
Στις 21 Απριλίου του 1943 συνελήφθη και πάλι, αυτή τη φορά από τους Ιταλούς κατακτητές για την ενάντιά τους δράση του, οπότε και παρέμεινε στη φυλακή για τρεις μήνες. Έξι μόλις μήνες μετά την απελευθέρωσή του από τους Ιταλούς, στις 7 Φεβρουαρίου του 1944 συνελήφθη ξανά από συνεργάτες των κατακτητών, για «επικίνδυνη αντεθνική δράση» και φυλακίσθηκε για 7,5 μήνες. Κατάφερε τελικά να δραπετεύσει στις 21 Σεπτεμβρίου του ίδιου έτους.
Εμφύλιος και πρώτες μετεμφυλιακές διώξεις (1945–1956)
Μετά την απελευθέρωση ο Μανώλης Γλέζος εργάσθηκε συντάκτης στην εφημερίδα Ριζοσπάστης μέχρι τις 10 Αυγούστου του 1947, οπότε και ανέλαβε αρχισυντάκτης και υπεύθυνος της έκδοσης της εφημερίδας μέχρι το κλείσιμό της από τις ελληνικές Αρχές στα τέλη Δεκέμβρη του 1947.
Στις 3 Μαρτίου 1948 συνελήφθη για τις πολιτικές του πεποιθήσεις και καταδικάστηκε αρκετές φορές με διάφορες ποινές και μια φορά σε θάνατο (Οκτώβριος 1948) για «αδικήματα Τύπου» και μια φορά ακόμη σε θάνατο για παράβαση του Γ΄ Ψηφίσματος στις 21 Μαρτίου 1949. Εντούτοις, οι ποινές θανάτου του δεν εκτελέσθηκαν, λόγω της δημόσιας κατακραυγής του ελληνικού λαού και της διεθνούς κοινής γνώμης. Προσωπικότητες όπως ο Πικάσο, ο Σαρλ ντε Γκωλ και άλλοι κινητοποιήθηκαν υπέρ του. Οι ποινές του θανάτου του μετατράπηκαν σε καταδίκη σε ισόβια δεσμά το 1950, που ούτε και αυτή τελικά εκτελέστηκε. Αποφυλακίστηκε στις 26 Ιουλίου 1954, επί κυβερνήσεως Παπάγου.
Η δίκη του Γλέζου και των συνεργατών του (1958)
Σε μια προσπάθεια αύξησης του ελέγχου της ΕΔΑ από την εξόριστη ηγεσία του ΚΚΕ, ηγετικά στελέχη της ΕΔΑ, μεταξύ των οποίων και ο Γλέζος, εξελέγησαν τακτικά μέλη της ΚΕ του ΚΚΕ, δίχως να αναφερθούν τα πραγματικά τους ονόματα. Τον Αύγουστο του 1958, ο Γλέζος συναντήθηκε στην Αθήνα με το γενικό γραμματέα του ΚΚΕ, Κώστα Κολιγιάννη, που επισκεπτόταν παράνομα τη χώρα. Οι επαφές του Κολιγιάννη παρακολουθούνταν από τις υπηρεσίες ασφαλείας και στις 5 Δεκεμβρίου ο Γλέζος συνελήφθη μαζί με μερικούς άλλους συνεργάτες του στο σπίτι της αδερφής του Βασιλικής (Μπούμπας) Δημητροκάλλη, για παράβαση του αναγκαστικού νόμου 375/1936 περί κατασκοπείας με την κατηγορία της κατασκοπείας υπέρ της ΕΣΣΔ. Μέχρι να εκδικαστεί η υπόθεση στο στρατοδικείο δεν προέκυψαν συγκεκριμένα στοιχεία για πράξεις που έθεταν σε κίνδυνο της ασφάλεια και την άμυνα της χώρας. Έτσι, στον Γλέζο και σε οκτώ συγκατηγορούμενούς του απαγγέλθηκε η κατηγορία για «προσφορά εις κατασκοπείαν», με την οποία κατηγορούνταν επίσης δεκάδες μέλη του ΚΚΕ από το 1954 και η οποία επέφερε ποινή ισόβιας κάθειρξης.
Η σύλληψη και η παραπομπή σε δίκη του Γλέζου προκάλεσαν διεθνείς αντιδράσεις και ανησυχία για την κατάσταση των πολιτικών ελευθεριών στην Ελλάδα. Τη δίκη του Γλέζου, που διεξήχθη το καλοκαίρι του 1959, παρακολούθησαν τρεις διακεκριμένοι διεθνώς νομικοί, που επέρριψαν ευθύνες στο ΚΚΕ για τη χρήση μεθόδων κατασκοπείας (π.χ. κώδικα, πλαστών εγγράφων), αλλά κατέληξαν ότι η κατηγορία ήταν αβάσιμη και η δίκη είχε πολιτικό χαρακτήρα. Ο Γλέζος καταδικάστηκε το 1959 σε φυλάκιση 5 ετών, εκτόπιση 4 ετών και στέρηση των πολιτικών του δικαιωμάτων επί 8 έτη, ενώ κρατείτο στις φυλακές από το 1958. Το χωριό του τ' Απεράθου της Νάξου πρωτοστατεί με υπόμνημα διαμαρτυρίας το οποίο υπέγραψαν όλοι οι κάτοικοι. Στο υπόμνημα αυτό συμμετείχαν με υπογραφές οι κοινοτάρχες και από άλλα χωριά της Νάξου. Στις 15 Δεκέμβρη του 1962, επ' ευκαιρία των γενεθλίων του, αποφυλακίστηκε με Βασιλικό Διάταγμα (ΦΕΚ 14 Δεκ. 1962). Χαρίστηκε το υπόλοιπο της ποινής φυλάκισης ενός έτους και ολόκληρη η εκτόπιση 4 ετών. Στο μεταξύ η εκλογή του ως βουλευτού της ΕΔΑ είχε ακυρωθεί λόγω της στέρησης των πολιτικών του δικαιωμάτων. Μετά την έκδοση χάριτος εξελέγη μέλος της νέας Δ.Ε. και της εκτελεστικής επιτροπής της ΕΔΑ.
Διεθνής κινητοποίηση για το Γλέζο
Παράλληλα με το θέμα της αντιδικίας στο εσωτερικό, έχει ξεσπάσει και αντιδικία με τη Σοβιετική Ένωση και με το ενδιαφέρον της κοινής γνώμης να αυξάνεται. Από τα τέλη Απριλίου αρχίζουν να φτάνουν στην Αθήνα αντιπρόσωποι διεθνών οργανώσεων, οι οποίοι είτε ερευνούν το θέμα είτε προβαίνουν σε αιτήματα για παραπομπή της υπόθεσης σε τακτικά δικαστήρια. Στις αρχές Μαΐου ανακοινώθηκε η ίδρυση Διεθνούς Επιτροπής για την υπεράσπιση του Γλέζου και των συνεργατών του, με έδρα το Παρίσι. Πρόεδρος είναι ο παλαιός Γάλλος πολιτικός Πωλ Μπονκούρ. Ανάμεσα στα ιδρυτικά μέλη ήταν και ο Γάλλος Ζαν-Πωλ Σαρτρ.
Ο Γάλλος συγγραφέας και φιλόσοφος Αλμπέρ Καμύ σε επιστολή του της 27ης Απριλίου 1959 προς τον τότε πρωθυπουργό Κωνσταντίνο Καραμανλή σημειώνει: "«Πέρα από κάθε κομματικό πνεύμα, θα ήθελα να σας εκφράσω τα συναισθήματα με τα οποία οι ελεύθεροι Γάλλοι διανοούμενοι παρακολουθούν την υπόθεση Γλέζου. Η φιλία και το χρέος της προσωπικής ευγνωμοσύνης που αισθανόμαστε για τη χώρα σας μας οδηγούν να πάρουμε θέση στην υπόθεση αυτή. Απευθύνοντας έκκληση στα πιστεύω σας περί δικαιοσύνης, θα ήμασταν ευγνώμονες εάν θελήσετε να δείξετε ευμένεια ως προς τον διανοούμενο [Γλέζο], του οποίου δεν ασπάζομαι τις πεποιθήσεις μεν, αλλά θεωρώ ότι η γενναιότητα του είναι άξια, αν μη τι άλλο, εκτίμησης.»"
Η υπόθεση έτσι πήρε διεθνείς προεκτάσεις. Την περίοδο εκείνη παρατηρούνταν ένα είδος κινητοποίησης η οποία προερχόταν τόσο από τα κομμουνιστικά κόμματα, τα οποία αποτελούσαν το κύριο μοχλό κινητοποίησης, όσο και από τα αντίθετα πολιτικά τους ρεύματα όπως οι φιλελεύθεροι, σοσιαλιστές, συντηρητικοί και ριζοσπάστες. Μέσα από το είδος της κινητοποίησης όλες αυτές οι πολιτικές ομάδες συνεργάστηκαν πιστεύοντας ότι οι πολιτικοί διωγμοί και τα στρατοδικεία υπονομεύουν τη δημοκρατία. Όσο προχωρούσε ο καιρός της ενάρξεως της δίκης – 9 Ιουλίου 1959 – τόσο πιο πολύ εντείνονταν οι κινητοποιήσεις και οι πιέσεις από το εξωτερικό.
Δίκη Γλέζου και στελεχών ΚΚΕ στο Στρατοδικείο (1959)
Η δίκη του Γλέζου και άλλων στελεχών του ΚΚΕ αρχίζει στις 9 Ιουλίου 1959, στο Τακτικό Στρατοδικείο Αθηνών. Στο μεταξύ, όλα τα κόμματα της Αντιπολιτεύσεως έχουν ταχθεί εναντίον της παραπομπής πολιτικών υποθέσεων στα στρατοδικεία. Παράλληλα στην Αθήνα αφικνούνται ξένοι νομικοί, εκπρόσωποι οργανώσεων και δημοσιογράφοι.
Σύμφωνα με το βούλευμα, οι πέντε από τους παρόντες κατηγορούμενους και πιο συγκεκριμένα οι: Τρικαλινός, Βουτσάς, Ευθημιάδης, Συγγελάκης και Καρκαγιάνης παραπέμπονται «δια προσφοράν εις κατασκοπείαν», σύμφωνα με το Α.Ν. 375/1936 άρθρο 9ο. Οι υπόλοιποι, ανάμεσα στους οποίους και ο Γλέζος, για παροχή βοήθειας στους προσφερθέντες σύμφωνα με το άρθρο 10 παράγραφος 1 του ιδίου Νόμου.
Τα αστυνομικά μέτρα που έχουν παρθεί από την πρώτη μέρα είναι ιδιαιτέρως εμφανή γύρω από το δικαστήριο, το παλαιό κτήριο του Στρατοδικείου επί της οδού Ακαδημίας. Οι κατηγορούμενοι καταφθάνουν στο στρατιωτικό δικαστήριο με περασμένες τις χειροπέδες στα χέρια τους και ορισμένοι χειροκροτούν με αποτέλεσμα την άμεση σύλληψή τους.
Οι συνήγοροι υπερασπίσεως υποβάλλουν από την πρώτη στιγμή ενστάσεις αναρμοδιότητας του δικαστηρίου με το δικαιολογητικό ότι ο νόμος Α.Ν. 375 έχει καταργηθεί και ότι το κατηγορητήριο είναι αόριστο, αλλά το δικαστήριο τις απορρίπτει.
Η διάρκεια της δίκης είναι 14 ημέρες. Μέσα στο δικαστήριο παρευρίσκονταν μόνο δημοσιογράφοι, μάρτυρες κατηγορίας, συγγενείς, συνήγοροι και τα αστυνομικά όργανα. Οι μάρτυρες κατηγορίας είναι ανώτατα στελέχη της Ελληνικής Αστυνομίας των οποίων η κύρια ενασχόληση τους είναι η μελέτη της ιστορικής εξέλιξης και των σκοπών του ΚΚΕ, υπό το πρίσμα της Δεξιάς. Ο βασικός μάρτυρας κατηγορίας αστυνόμος Παπασπυρόπουλος καταθέτει ότι είδε ο ίδιος τον Κολιγιάννη να μπαίνει στο σπίτι της αδερφής του Γλέζου.
Από την παραμονή της δίκης σημειώνεται η πρώτη παρέμβαση της Σοβιετικής Ενώσεως. Ο πρόεδρος του Ανωτάτου Σοβιέτ στρατάρχης Βοροσίλωφ με μήνυμά του στο βασιλιά Παύλο εκφράζει την ανησυχία του για τη τύχη του Γλέζου. Ο υφυπουργός Εξωτερικών Σκεφέρης σε συνάντηση του με το Σοβιετικό Πρεσβευτή δηλώνει ότι ο βασιλιάς δε μπορεί να επέμβει και τούτο διότι το Δημοκρατικό Σύνταγμα της Ελλάδος απαγορεύει την ανάμειξή του στις αποφάσεις της Δικαιοσύνης. Παράλληλα την ίδια ημέρα ο Πρωθυπουργός Κωνσταντίνος Καραμανλής δηλώνει την έκπληξη του για την κινητοποίηση του Κομμουνισμού για την εν λόγω δίκη κατασκοπίας και καθώς επίσης ότι η Ελληνική Δικαιοσύνη είναι ανεξάρτητη, αμερόληπτη και δε δέχεται καμία εξωτερική επέμβαση.
Οι περισσότεροι κατηγορούμενοι αναιρούν τις ομολογίες τους και υπερασπίζονται την πολιτική του ΚΚΕ και ο Μανώλης Γλέζος υποστηρίζει ότι η κατηγορία εναντίον του είναι συκοφαντική και σκοπός της είναι να πληγεί η ΕΔΑ και το δημοσιογραφικό της όργανο η Αυγή. Στην αγόρευσή του ο Βασιλικός Επίτροπος καταφέρθηκε κατά των κομμουνιστικών καθεστώτων, του διεθνούς κομμουνισμού καθώς επίσης και του ΕΑΜ, ΕΛΑΣ και ΚΚΕ. Στην αναφορά του στο πρόσωπο του Γλέζου, ζητά να μη καταδικαστεί για την υπόθεση της κατασκοπείας αλλά διότι γνώριζε και δεν ανέφερε. Στην δίκη αυτή την αδερφή του Μανώλη Γλέζου υπερασπίστηκε ο Νικηφόρος Μανδηλαράς.
μικρογραφία|Ο Μανώλης Γλέζος σε σοβιετικό γραμματόσημο του 1959 Σημειώνεται η δεύτερη παρέμβαση της Σοβιετικής Ενώσεως ότι η Σοβιετική Ταχυδρομική Υπηρεσία εξέδωσε το Δεκέμβριο του 1959 αναμνηστική σειρά με ένα μόνο γραμματόσημο με προσωπογραφία του Μανώλη Γλέζου. Σε αντίδραση της συγκεκριμένης έκδοσης, η Ελληνική Κυβέρνηση εξέδωσε σειρά δύο γραμματοσήμων με την προσωπογραφία του Ίμρε Νάγκι, Ούγγρου προοδευτικού Πρωθυπουργού που κρεμάστηκε εκείνη τη χρονιά απο τα Σοβιετικά Στρατεύματα Εισβολής. Και οι δύο χώρες απέσυραν τις σειρές αμέσως.
Κατά τη διάρκεια της φυλάκισής του, ο Γλέζος επανεκλέχθηκε βουλευτής με το ψηφοδέλτιο της ΕΔΑ 1961. Τελικά ο Μ. Γλέζος απελευθερώθηκε στις 15 Δεκεμβρίου 1962 ως αποτέλεσμα της δημόσιας κατακραυγής στην Ελλάδα και στο εξωτερικό.
Η πορεία Ειρήνης του 1963 και ο σάλος για το Μακεδονικό
Το 1963 συμμετείχε μαζί με το Γρηγόρη Λαμπράκη και το Λεωνίδα Κύρκο στην πορεία Ειρήνης του Όλντερμάστον (Aldermaston) της Αγγλίας. Ο Λαμπράκης κρατούσε ημερολόγιο καθημερινά, όπου αναφέρεται:
Το βράδυ της 30ης Ιουλίου του 1963, ο Μανώλης Γλέζος έδωσε συνέντευξη προς τους δημοσιογράφους στη Μόσχα, όπου βρισκόταν για να παραλάβει το βραβείο Λένιν. Σύμφωνα με σχετικό τηλεγράφημα του Γαλλικού Πρακτορείου Ειδήσεων από τη σοβιετική πρωτεύουσα, ο Γλέζος φερόταν ότι εκφράστηκε «υπέρ της λύσεως του προβλήματος των μακεδονικών μειονοτήτων δια διαπραγματεύσεων (και) εις δεδομένην στιγμήν την ίδρυσιν μιας αυτονόμου Μακεδονίας». Το τηλεγράφημα δημοσιεύθηκε την επομένη στο επίσημο όργανο της Αριστεράς, την Αυγή. Προκλήθηκε θύελλα αντιδράσεων και η Ε.Δ.Α. με ανακοίνωσή της διέψευσε το περιεχόμενο του τηλεγραφήματος. Ωστόσο, το Γαλλικό Πρακτορείο δεν ανασκεύασε τα μεταδοθέντα, αν και δέχθηκε ότι πιθανόν «διέφυγον αποχρώσεις τινές» των όσων είπε ο Γλέζος. Στα όσα ακολούθησαν παρενέβη ο Σοβιετικός πρεσβευτής στην Αθήνα Ν. Κοριούκιν, ο οποίος στις 2 Αυγούστου δήλωσε ότι για τη Σοβιετική Ένωση δεν υφίσταται μακεδονικό πρόβλημα. Τελικώς ο ίδιος ο Γλέζος με δήλωσή του, που μετέδωσε το σοβιετικό πρακτορείο Ταςς στις 6 Αυγούστου, διέψευσε κατηγορηματικά το τηλεγράφημα του Γαλλικού Πρακτορείου και τόνισε ότι «δεν υπάρχει μακεδονικό ζήτημα». Παρόμοιες δηλώσεις έκανε κατά την άφιξή του στο αεροδρόμιο Ελληνικού στις 28 Αυγούστου, όπου τον υποδέχθηκαν στελέχη και οπαδοί της Ε.Δ.Α., μεταξύ των οποίων και ο Μίκης Θεοδωράκης.
Φυλάκιση και εξορία επί δικτατορίας
Στο πραξικόπημα της 21ης Απριλίου 1967, ο Γλέζος συνελήφθη τα ξημερώματα στην οδό Φαιδριάδων στην Κυψέλη όπου διέμενε μαζί με την οικογένεια του, μαζί με το υπόλοιπο των πολιτικών ηγετών και κρατήθηκε επί τέσσερα έτη διαδοχικά στο Γουδί, το Πικέρμι, στη Γενική Ασφάλεια (Χωροφυλακής), τη Γυάρο, το Παρθένι Λέρου και τέλος στον Ωρωπό απ΄όπου και απελευθερώθηκε το 1971 μετά από γενική αμνηστία. Συνολικά έχει καταδικασθεί 28 φορές για την πολιτική και αντιστασιακή δραστηριότητα του από τις οποίες τρεις φορές σε θάνατο. Ο συνολικός χρόνος παραμονής του Μανώλη Γλέζου στις φυλακές είναι 11 έτη και 5 μήνες, ενώ 4 έτη και 6 μήνες συμπλήρωσε στην εξορία. Έγιναν εννέα απόπειρες δολοφονίας εναντίον του. Το 1968 από την εξορία, καταδικάζει την επέμβαση της Σοβιετικής Ένωσης στην Τσεχοσλοβακία, οπότε αποχώρησε από το ΚΚΕ. Το 1967 το καθεστώς της 21ης Απριλίου δεν του επέτρεψε να παρευρεθεί στην κηδεία της μητέρας του.
Πολιτική δράση κατά την μεταπολίτευση (1974-1985)
Η πολιτική πορεία του Μανώλη Γλέζου αναλώθηκε σε μια ανεπιτυχή προσπάθεια για την αναβίωση της ΕΔΑ, στην οποία ήταν γραμματέας έως το 1985 και Πρόεδρος, (μετά τον θάνατο του Ηλία Ηλιού) από το 1985 έως το 1989. Τον Οκτώβρη του 1986 εκλέχθηκε και ανέλαβε πρόεδρος για ένα χρονικό διάστημα στην κοινότητα Απειράνθου. Κατόπιν, κατάργησε ουσιαστικά τα προνόμια του συμβουλίου και εισήγαγε ένα σύστημα με ένα «σύνταγμα» και μια τοπική συνέλευση που είχε το συνολικό έλεγχο της κοινοτικής διοίκησης. Αυτό το πρότυπο λειτούργησε για αρκετά έτη, αλλά μακροπρόθεσμα το ενδιαφέρον των συγχωριανών του μειώθηκε και η συνέλευση εγκαταλείφθηκε.
Στις βουλευτικές εκλογές του 1981 και του 1985, όπου η ΕΔΑ αποφάσισε συνεργασία με το ΠΑ.ΣΟ.Κ., ο Μ. Γλέζος εκλέχτηκε Βουλευτής στην Α' εκλογική περιφέρεια Αθηνών και στην Β' εκλογική περιφέρεια Πειραιώς αντίστοιχα.
Το 1984 εκλέχτηκε για πρώτη φορά Μέλος του Ευρωπαϊκού Κοινοβουλίου με το ΠΑΣΟΚ. Επανεξελέγη το 1985 βουλευτής, αλλά στις 19 Ιουνίου του ίδιου έτους ανεξαρτητοποιήθηκε από την κοινοβουλευτική ομάδα του ΠΑΣΟΚ. Την 1η Ιανουαρίου 1987 παραιτήθηκε του βουλευτικού του αξιώματος.
Συνασπισμός και τελευταία χρόνια στη πολιτική (1990-2020)
Στις βουλευτικές εκλογές του 2000 ήταν υποψήφιος με το ψηφοδέλτιο του Συνασπισμού. Το 2002, διαμόρφωσε την πολιτική ομάδα Ενεργοί Πολίτες η οποία υποστηριζόμενη από τον ΣΥΡΙΖΑ συμμετείχε στις Νομαρχιακές εκλογές του ίδιου έτους. Ο Μανώλης Γλέζος εκλέχθηκε Νομαρχιακός Σύμβουλος Αθηνών-Πειραιώς της διευρυμένης περιφέρειας Αττικής, με την παράταξη να συγκεντρώνει ποσοστό 11. Η πολιτική ομάδα σε συνεργασία με τον Συνασπισμό και άλλα μικρότερα κόμματα της Αριστεράς, μέσω του ΣΥΡΙΖΑ συμμετείχε στις βουλευτικές εκλογές του 2004.
Στις 5 Μαρτίου του 2010, εξαιτίας του ψεκασμού με χημικές ουσίες στο πρόσωπο από αστυνομικούς των ΜΑΤ κατά τη διάρκεια απεργίας, παρουσίασε αναπνευστικά προβλήματα και υψηλή πίεση. Την επίθεση καταδίκασε ο Υπουργός Προστασίας του Πολίτη Μιχάλης Χρυσοχοΐδης και άλλοι πολιτικοί. Ο Μανώλης Γλέζος μαζί με άλλα στελέχη του ΣΥΡΙΖΑ ετοιμάζονταν να αναρτήσουν πανό κοντά στο μνημείο του Αγνώστου Στρατιώτη.
Στις Δημοτικές εκλογές του 2010 εκλέχτηκε Δημοτικός σύμβουλος στο Δήμο Πάρου (τόπο καταγωγής της μητέρας του), Επικεφαλής της Κίνησης Ενεργών Πολιτών Πάρου.
Συμμετοχή με το κόμμα του ΣΥΡΙΖΑ
Υπήρξε Πρόεδρος του Εθνικού Συμβουλίου διεκδίκησης των οφειλών της Γερμανίας προς την Ελλάδα. Υπήρξε επίτιμος Πρόεδρος της επιτροπής μελέτης και αξιοποίησης του έργου της ΕΠΟΝ. Πρόεδρος της επιτροπής συμπαράστασης στον αγώνα του λαού των Σαχράουι και του απελευθερωτικού μετώπου (POLISARIO).
Στις Ευρωεκλογές του 2014 εξελέγη ευρωβουλευτής με τον ΣΥΡΙΖΑ με περισσότερους από 438.000 σταυρούς προτίμησης, πρώτος σε σταυρούς προτίμησης μεταξύ όλων των υποψηφίων, όλων των κομμάτων.
Μαζί με τους ευρωβουλευτές Γιώργο Κατρούγκαλο και Κωνσταντίνα Κούνεβα καθώς και τον Βουλευτή Παναγιώτη Κουρουμπλή, ο Μανώλης Γλέζος εκπροσώπησε τον ΣΥΡΙΖΑ στη μεγάλη σιωπηρή πορεία κατά της τρομοκρατίας στο Παρίσι, στις 11-1-2015, όπου συμμετείχε πλήθος άνω των 3,5 εκατ. ατόμων, ανάμεσα στο οποίο βρέθηκαν και 44 ηγέτες του κόσμου, οι οποίοι μαζί με τους υπόλοιπους διαδηλωτές φώναξαν «Je suis Charlie».
Αποχώρηση από το ΣΥΡΙΖΑ και τη πολιτική
Παρά την υποστήριξή του στον ΣΥΡΙΖΑ, ο Γλέζος εξέφρασε δημόσια τη διαφωνία του με τις αποφάσεις του κόμματος, όταν διαπραγματεύτηκε πάνω στα θέματα της δανειακής σύμβασης και του μνημονίου. Ο Γλέζος, με άρθρο του στο blog της Κίνησης Ενεργών Πολιτών, κατηγόρησε την Κυβέρνηση πως υποχώρησε από τις προεκλογικές δεσμεύσεις της και πως αρκέστηκε σε επικοινωνιακές τακτικές, χωρίς να αλλάξει ουσιαστικά την προτέρα κατάσταση, ενώ κάλεσε τους οπαδούς του ΣΥΡΙΖΑ να αντιδράσουν «πριν είναι αργά». Από την πλευρά της, στην Κυβέρνηση του ΣΥΡΙΖΑ δήλωσαν πως περίμεναν «μια πιο δίκαιη και νηφάλια αποτίμηση από ένα στέλεχος της εμπειρίας και της διαδρομής του Μανώλη Γλέζου». Στις 17 Ιουνίου 2015, ο Γλέζος υπέβαλε την παραίτησή του από το Ευρωπαϊκό Κοινοβούλιο, με ισχύ από τις 8 Ιουλίου 2015 καθώς είχε ανακοινώσει ότι θα αποχωρήσει με την παρέλευση ενός χρόνου θητείας. Τη θέση του στο Ευρωπαϊκό Κοινοβούλιο πήρε ο Νίκος Χουντής.
Αντίστοιχες ήταν και οι διαφωνίες του με το κόμμα του ΣΥΡΙΖΑ μετά την αποχώρηση του. Κατά τη διάρκεια του δημοψηφίσματος για την δανειακή σύμβαση του 2015 πήρε σαφή θέση υπέρ του «όχι», ενώ στις διαπραγματεύσεις με με την Βόρεια Μακεδονία αντιτάχθηκε στη Συμφωνία των Πρεσπών του 2018 δηλώνοντας κατά της ονομασίας.
Προσωπική ζωή
Στις 7 Απριλίου 1999 αποφάσισε να συμμετάσχει στην ιστορική αποστολή της ΑΕΚ στο Βελιγράδι, η οποία αγωνίστηκε ως ένδειξη διαμαρτυρίας εν μέσω βομβαρδισμών του ΝΑΤΟ, απέναντι στην Παρτιζάν. Η συγκεκριμένη κίνηση ήταν η πρώτη του ενασχόληση με τα ποδοσφαιρικά δρώμενα, κάτι που τον ώθησε στη στήριξη της ΑΕΚ επί σειρά ετών.
Θάνατος
Ο Μανώλης Γλέζος απεβίωσε στην κλινική Ερρίκος Ντυνάν στο κέντρο των Αθηνών στις 30 Μαρτίου 2020, σε ηλικία 97 ετών, από καρδιακή ανεπάρκεια. Η κηδεία του τελέστηκε την 1η Απριλίου 2020 στον Ι.Ν. Αγίων Θεοδώρων στο Πρώτο Νεκροταφείο Αθηνών και προεξαρχόντος του Αρχιεπισκόπου Αθηνών Ιερώνυμου, χωρίς λαϊκό προσκύνημα και σε ιδιαίτερα στενό οικογενειακό κύκλο, λόγω της Πανδημίας κορωνοϊού του 2020. Ύστερα από απόφαση του Δημάρχου Αθηναίων Κώστα Μπακογιάννη, τελέστηκε δημοσία δαπάνη. Καθ' όλη την διάρκεια της ημέρας, η σημαία στο βράχο της Ακρόπολης κυμάτιζε μεσίστια, έπειτα από κυβερνητική απόφαση.
Συγγραφικό έργο
Εκτός από την αρθρογραφία του σε ελληνικές και ξένες εφημερίδες καθώς και περιοδικά, ανακοινώσεις σε επιστημονικά συνέδρια, μελέτες, δοκίμια και συνεντεύξεις, από το 1942 έχει δημοσιεύσει τουλάχιστον 16 βιβλία:
Διακρίσεις
Ο Μανώλης Γλέζος τιμήθηκε το 1958 με το Διεθνές Βραβείο Δημοσιογραφίας και το 1959 με το χρυσό μετάλλιο Ζολιό Κιουρί του Παγκόσμιου Συμβουλίου Ειρήνης. Συνεχεία αυτού λίγα χρόνια αργότερα (1963) του απονεμήθηκε το Βραβείο Ειρήνης Λένιν. Επίσης, του απονεμήθηκε ο τίτλος του επίτιμου καθηγητή της φιλοσοφίας του Πανεπιστημίου Πάτρας το 1996 και του Αριστοτέλειου Πανεπιστημίου Θεσσαλονίκης το 2001. Στις 22 Ιανουαρίου 2008 αναγορεύτηκε επίτιμος διδάκτορας της Φιλοσοφικής Σχολής του Πανεπιστημίου Αθηνών. Στις 31 Μαΐου 2017 το τμήμα Ιστορίας, Αρχαιολογίας και Διαχείρισης Πολιτισμικών Αγαθών της πανεπιστημιακής σχολής της Καλαμάτας τον αναγόρευσε επίτιμο διδάκτορα. Υπήρξε µέλος της Εκτελεστικής Επιτροπής της Διεθνούς Οργάνωσης Δημοσιογράφων, µέλος του Προεδρείου της Παγκόσμιας Ομοσπονδίας Αγωνιστών Εθνικής Αντίστασης (FIR) και µέλος του Προεδρείου του Παγκοσμίου Συμβουλίου Ειρήνης. Το Δεκέμβρη του 2015 0 Μανώλης Γλέζος τιμήθηκε με το βραβείο «Οστρόβσκι» στη Μόσχα
Ο Μανώλης Γλέζος ήταν επίτιμος δημότης 38 δήμων της Ελλάδας. Εκτός από την πολιτική του δραστηριότητα, ο Γλέζος είχε εφεύρει ένα σύστημα για την αποτροπή των πλημμυρών, την καταπολέμηση της διάβρωσης και τη συντήρηση του υπόγειου νερού, το οποίο λειτουργεί με τη συλλογή του νερού της βροχής μέσα σε φρεάτια προκειμένου να το κατευθύνει στα υδροφόρα στρώματα. Για την επιστημονική του κατάρτιση και την πολιτική και αγωνιστική του δράση είχε τιμηθεί 4 φορές από την πανεπιστημιακή κοινότητα της χώρας (Πανεπιστήμιο Πατρών 1996, Αριστοτέλειο Πανεπιστήμιο Θεσσαλονίκης 2001, Εθνικό Μετσόβιο Πολυτεχνείο 2003, Εθνικό Καποδιστριακό Πανεπιστήμιο Αθηνών 2008). Επίσης, ανακηρύσσεται το 1994 επίτιμο μέλος της Ελληνικής Εταιρείας Διαχείρισης Υδάτινων Πόρων, το 1995 επίτιμο μέλος της Ελληνικής Υδροτεχνικής Ένωσης και το 1996 επίτιμο μέλος του συνδέσμου Γεωλόγων-Μεταλλειολόγων Κύπρου. Το 1997 τιμήθηκε από τον Πρόεδρο της Δημοκρατίας Κωστή Στεφανόπουλο με το Μεγαλόσταυρο του Φοίνικα για τις υπηρεσίες που πρόσφερε στην Πατρίδα.
Το 2002 το Γεωτεχνικό Επιμελητήριο Ελλάδας τον ανακηρύσσει επίτιμο μέλος του, για την προσφορά του στην επιστήμη του νερού και την προστασία του περιβάλλοντος. Το 2006 η Ακαδημία Αθηνών τον τιμά μαζί με τον Απόστολο Σάντα με το Χρυσό Μετάλλιο της Τάξεως Ηθικών και Πολιτικών Επιστημών, για την υποστολή της σβάστικας από την Ακρόπολη την νύχτα της 30ής προς 31ης Μαΐου 1941. Το 2008 ο Πρόεδρος της Βουλής των Ελλήνων Δημ. Σιούφας τον τιμά για τον ίδιο λόγο και πάλι με τον Απόστολο Σάντα. Το 2011 τιμήθηκε από τη Δημοκρατία της Γαλλίας. Δεκάδες δήμοι, σύλλογοι και κοινωνικοί φορείς τον έχουν τιμήσει για την προσφορά και τους αγώνες του για την Ελλάδα. Συμπληρώνοντας 75 χρόνια από την ίδρυση του ΕΑΜ, η διοίκηση των ΕΛΤΑ επέλεξε να απεικονίσει σε μια ειδική σειρά γραμματοσήμων τα πρόσωπα 5 αγωνιστών της εθνικής αντίστασης, των Βαρδή Β. Βαρδινογιάννη, Μανώλη Γλέζου, Στέλιου Ζαμάνου, Κώστα Μαραγκουδάκη και του Απόστολου (Λάκη) Σάντα. Η παρουσίαση έγινε στις 23 Φλεβάρη 2016, στο κτίριο της παλαιάς Βουλής ενώπιον πλήθος κόσμου. Στις 16 Απριλίου 2016 σε μεγάλη τιμητική εκδήλωση του Δήμου Γαλατσίου, προς τιμή του, ο Δήμαρχος Γεώργιος Μαρκόπουλος ανακοίνωσε την μετονομασία της μεγαλύτερης πλατείας του Δήμου Γαλατσίου (πλατεία που περικλείεται από τις οδούς Παπαφλέσσα, Πανδώρας, Σαπφούς και Κυμοθόης) σε πλατεία Μανώλη Γλέζου - Ελευθερίας. Τον Μάρτη του 2018 ο Ανδρέας Χατζηπατέρας παρουσίασε στο φεστιβάλ Θεσσαλονίκης ντοκιμαντέρ για το Μανώλη Γλέζο με τίτλο: Ο τελευταίος Παρτιζάνος αφιερωμένο στην ζωή και το έργο του.
Στις 5 Οκτώβρη 2020 μετά από πρόταση και ενέργειες του Σχολικού Συμβουλίου του ΓΕΛ Νάξου, το Υπουργείο Παιδείας (υφυπουργός Σοφία Ζαχαράκη) ανακοίνωσε την υπ' αριθμ. 133763/Δ2 απόφαση μετονομασίας του μεγαλύτερου Λυκείου της Νάξου και των Κυκλάδων από Γενικό Λύκειο Νάξου σε Γενικό Λύκειο Νάξου – «Μανώλης Γλέζος». Η σχετική απόφαση δημοσιεύθηκε στο ΦΕΚ 4409, Τεύχος B΄, 06/10/2020.
Επιπλέον, το προεδρείο του Ευρωπαϊκού Κοινοβουλίου αποφάσισε να δώσει το όνομά του σε αίθουσα του κτιρίου Αλτιέρι Σπινέλι.
Η πρόταση έγινε ομόφωνα δεκτή το απόγευμα της Δευτέρας 8 Μαρτίου 2021, σχεδόν ένα χρόνο μετά από το επίσημο αίτημα, όπως είχε διατυπωθεί τον Μάρτιο του 2020, με επιστολή του αντιπροέδρου του ΕΚ και επικεφαλής της ευρωομάδας του ΣΥΡΙΖΑ, Δημήτρη Παπαδημούλη, και των συμπροέδρων της Ευρωομάδας της Αριστεράς, Μανόν Ομπρί και Μάρτιν Σίρντεβαν προς τον πρόεδρο του ΕΚ, Νταβίντ Σασόλι.
Εξωτερικοί σύνδεσμοι
Κατηγορία:Έλληνες αρχηγοί κομμάτων Κατηγορία:Έλληνες βουλευτές επικρατείας Κατηγορία:Έλληνες δημοσιογράφοι Κατηγορία:Έλληνες κομμουνιστές Κατηγορία:Έλληνες Κοινοτάρχες Κατηγορία:Δημοτικοί Σύμβουλοι ανά την Ελλάδα Κατηγορία:Βουλευτές Αθηνών Κατηγορία:Βουλευτές Β΄ Πειραιά Κατηγορία:Βουλευτές εκλεγμένοι με την ΕΔΑ Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές εκλεγμένοι με τον Συνασπισμό Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Κάτοχοι του Βραβείου Ειρήνης Λένιν Κατηγορία:Μέλη της ΕΠΟΝ Κατηγορία:Ευρωβουλευτές εκλεγμένοι με τον ΣΥΡΙΖΑ Κατηγορία:Μεγαλόσταυρος του Τάγματος του Φοίνικα Κατηγορία:Ευρωβουλευτές της Ελλάδας εκλεγμένοι την περίοδο 2014-2019 Κατηγορία:Ευρωβουλευτές της Ελλάδας εκλεγμένοι την περίοδο 1984-1989 Κατηγορία:Μέλη του ΕΑΜ
Θόη
Στην ελληνική μυθολογία με το όνομα Θόη (από το επίθετο θοή, που σημαίνει γρήγορη, ευκίνητη) είναι γνωστή και μία από τις 50 Νηρηίδες, δηλαδή τις θυγατέρες του Νηρέα και της Ωκεανίδας Δωρίδος, καθώς και μία από τις Ωκεανίδες (τα δύο πρόσωπα μπορεί να ταυτίζονται). Η Θόη είναι μία από τις 32 Νηρηίδες που αναφέρονται στην Ιλιάδα του Ομήρου (ραψωδία Σ, στίχος 40), ότι ήρθαν να θρηνήσουν μαζί με τη Θέτιδα από βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα.
Πηγές
Θοη Θοη
Γεώργιος Κατσίγρας
Ο Γεώργιος Κατσίγρας (20 Φεβρουαρίου 1914- 17 Μαρτίου 1998) υπήρξε Έλληνας ιατρός.
Βιογραφία
Γεννήθηκε στη Φιλιππούπολη Λάρισας από πατέρα πρόσφυγα από την Ανατολική Ρωμυλία, τον γεωπόνο Ιωάννη Κατσίγρα, και μητέρα Λαρισαία, την Ελένη Καραμπίλια. Ο πατέρας του είχε ειδικευθεί στην ανθοκομική ενόσω ζούσε στη Βουλγαρία. Εγκαταστάθηκε στη Λάρισα το 1902 και δίδαξε στην Αβερώφειο Γεωργική Σχολή.